03/09/2019 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Emprego e Economía Social
Resolución de inscrición e publicación da modificación do convenio colectivo do persoal laboral do Concello de Noia

Con data 3 de abril de 2019 achégase a modificación do convenio colectivo polo que se regulan as condicións de emprego do persoal laboral ao servizo do Concello de Noia (código de convenio número 1502362 e publicado no DOG Número 114 de 13 de xuño de 2003), asinado polas partes lexitimadas e aprobado polo Pleno do Concello. Con datas do 3 de xullo e 22, 23 e 27 de agosto de 2019 achégase documentación logo do requirimento de data 19 de xuño de 2019. De acordo co disposto no artigo 90 e concordantes do Real Decreto Lexislativo 2/2015, do 23 de outubro, polo que se aproba o texto refundido da Lei do estatuto dos traballadores (BOE núm 255, do 24 de outubro de 2015) e no artigo 2.1 e concordantes do Real Decreto 713/2010, do 28 de maio, sobre rexistro e depósito de convenios e acordos colectivos de traballo, (BOE núm.143, do 12 de xuño de 2012), así coma na Orde do 29 de octubre de 2010 pola que se crea o rexistro de convenios e acordos colectivos de traballo na Comunidade Autónoma de Galicia (DOG Núm 222, do 18 de novembro) modificada pola Orde do 14 de marzo (DOG Núm.60 de 26 de marzo de 2013). Considerando que a xefatura territorial de economía, emprego e industria da Coruña é competente para resolver a inscrición da modificación do convenio colectivo polo que se regulan as condicións de emprego do persoal laboral ao servizo do Concello de Noia e para dispoñer a súa publicación segundo o disposto no artigo 62.2 en consonancia co artigo 35 do Decreto 135/2017, do 28 de decembro, polo que se establece a estrutura orgánica da consellería de economía, emprego e industria (DOG Núm 18, de 25 de xaneiro de 2018). De acordo con todo o indicado, RESOLVO: 1. A inscrición da modificación do convenio colectivo polo que se regulan as condicións de emprego do persoal laboral ao servizo do Concello de Noia no rexistro de convenios e acordos colectivos de traballo da Comunidade Autónoma de Galicia.2. A remisión da modificación do convenio colectivo polo que se regulan as condicións de emprego do persoal laboral ao servizo do Concello de Noia ao Boletín Oficial da provincia da Coruña para a súa publicación. A Coruña, 29 de agosto de 2019 O xefe territorial de economía, emprego e industria Alevtina Infesta Gonzalez de Castejon DON KENNETH THOMAS GONDELL COTU. MARTINEZ GARCIA, SECRETARIO ACCIDENTAL DO CONCELLO DE NOIA Certifico: Que na sesión plenaria celebrada o 26 de marzo de 2019, adoptouse, por UNANIMIDADE o seguinte acordo, que transcribo dun xeito literal, salvo erro ou omisión involuntaria: <<PROPOSTA DO CONCELLEIRO DE PERSOAL ASUNTO: MODIFICACION CONVENIO PERSONAL LABORAL: GARDAS NO SERVIZO DE AUGAS. I.- ANTECEDENTES DE FEITO Mediante acordo plenario de 21 de maio de 2015, o convenio coletivo do persoal laboral (DOG de 13 de xuño de 2003), incorporou no seu ámbito de aplicación ao persoal procedente de contratos asinados coa concesionaria Gestagua S. A. (que adquiriran a súa condición de empregados públicos coma consecuencia do exercicio do seu dereito á subrogación), mediante a modificación do seu artigo 1. A regulación das retribucións regúlanse no capítulo V do devandito convenio colectivo do seguinte xeito: salario base máis un complemento do posto de traballo (fixo e igual para todo o persoal laboral), máis o complemento en atención ás condicións persoais do traballador por antigüidade. Finalmente, regúlase o complemento por traballo en festivos (artigo 27). Ao igual que outros ámbitos laborais, coma no sector sanitario ou da policía, no sector de augas debe existir sempre unha persoa dispoñible que realiza determinadas funcións de limpeza, control e alerta ante posible avarías. Non existe precepto ningún no convenio que regule as gardas de disponibilidade realizadas fora da xornada laboral, sendo habitual nos convenios colectivos específicos do sector a súa regulación. A mesa de negociación na reunión celebrada o día 14 de marzo de 2019, acordou por informou co voto favorable dos seus membros a incorporación dun artigo 24 bis ao capítulo V do Convenio colectivo de persoal laboral do Concello de Noia. II.- FUNDAMENTACIÓN XURÍDICA Conforme establece o artigo 32 do Real decreto lexislativo 5/2015, de 30 de outubro, polo que se aproba o texto refundido da lei do Estatuto básico do empregado público, a negociación colectiva, representación e participación dos empregados públicos con contrato laboral rexerase pola lexislación laboral, sen prexuízo dos preceptos do Capítulo IV do Título III da citada lei, que expresamente lles son de aplicación. A negociación colectiva do persoal ao servizo das Administracións Públicas con contrato laboral tradúcese na aprobación dun Convenio Colectivo regulado nos artigos 82 e seguintes do Texto Refundido da Lei do Estatuto dos Traballadores, aprobado por Real decreto lexislativo 2/2015, de 23 de outubro. O artigo 85 do Texto refundido do Estatuto dos Traballadores permite a regulación por Convenio das materias de índole económica, laboral, sindical e, en xeral, de cantas outras afecten as condicións de emprego. Conforme ao exposto e ao abeiro do artigo 21 da Lei de bases do réxime local e á resolución 2083/2018, de 26 de setembro, esta Alcaldía no uso das súas competencias, eleva, para ditame da Comisión Informativa de persoal e réxime interno, a seguinte PROPOSTA DE ACORDO PLENARIO: PRIMEIRO.- Incorporación do artigo 24 bis coa seguinte redacción: “Complemento por disponibilidade non presencial no servizo mantemento da rede de abastecemento e saneamento de auga” Debido ao carácter público e esencial do servizo de abastecemento e saneamento de auga, os traballadores vinculados terán a obriga de realizar gardas de disponibilidade semanais, segundo os cadros previamente acordados entre os mesmos e dun xeito rotativo. Os traballadores vinculados ao servizo de abastecemento e saneamento de augas percibirán un complemento salarial do 15% do salario base, por cada semana na que estean en situación de garda con disponibilidade. Estas gardas terán as características seguintes: Duración semanal; das 15:00 do luns ás 8:00 do luns seguinte. Funcións mínimas: Limpeza e control das captacións de Boña e Albariza; control da ETAP (toma de mostras, rexistros dos equipos, control de niveis, limpeza e lavado de filtros, …. etc); control dos bombeos de auga potable a diferentes lugares (Boa, Taramancos, Sobreviñas, … etc); control do depósito en Augalevada. Obriga de ter operativo fora da xornada de traballo ordinaria, o dispositivo no que se recibirán os avisos das situacións que se produzan nos equipos de servicio e as posibles chamadas que poidan alertar sobre posibles averías na rede, debendo acudir coa debida prestancia aos devanditos avisos. Serán compatibles coa percepción do importe procedente polos traballos efectivos e extraordinarios realizados fora da xornada laboral (diferentes dos vinculados ás gardas), con motivo das reparacións das avarías que se detecten”. SEGUNDO: Unha vez aprobada polo Pleno a modificación do Convenio Colectivo aplicable ao persoal laboral, debe notificarse o devandito acordo á Mesa de Negociación e aos representantes dos traballadores (Comité de Empresa do Concello de Noia) para proceder á súa sinatura. TERCEIRO: Aprobado polo Pleno e asinado o Convenio Colectivo polas partes, a comisión negociadora debe presentalo ante a Autoridade Laboral competente, aos sós efectos do seu rexistro, dentro do prazo de quince días dende a súa sinatura. No prazo de vinte días desde a presentación do Convenio no Rexistro, disporase pola Autoridade laboral a súa publicación obrigatoria e gratuíta no Boletín Oficial da Provincia.>> E, para que así conste, a reserva dos termos que resulten da aprobación da acta, asino esta certificación co visto e prace do Sr. Alcalde. Noia, na data da sinatura dixital